Wow!-signalet

Wow!-signalet var et sterkt smalbånds radiosignal oppdaget av Dr. Jerry R. Ehman den 15. august 1977, mens han jobbet ved SETI-prosjektets Big Ear radioteleskop, ved Ohio State University. Signalet hadde de typiske kjennetegnene man finner ved ikke-jordiske signaler som har sin opprinnelse utenfor solsystemet. Signalet varte i 72 sekunder, men har aldri blitt observert igjen.
Ehman ble så overrasket over hvor godt signalet matchet den typiske karakteristikken til et interstellart signal, at han skrev «Wow!» i margen på utskriften, derav navnet «Wow!-signalet».

Kategori:Radioastronomi
Kategori:Hendelser i 1977
Kategori:Artikler i astronomiprosjektet